Document ID: 32009D0504

KOMISSION PÄÄTÖS,
tehty 28 päivänä toukokuuta 2009,
jäsenvaltioiden tiettyjen komissiolle annettavien ilmoitusten tekemismenettelystä yhteisön omien varojen järjestelmässä tehdyn päätöksen 97/245/EY, Euratom muuttamisesta
(tiedoksiannettu numerolla K(2009) 4072)
(2009/504/EY, Euratom)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan atomienergiayhteisön perustamissopimuksen,
ottaa huomioon Euroopan yhteisöjen omien varojen järjestelmästä 7 päivänä kesäkuuta 2007 tehdyn neuvoston päätöksen 2007/436/EY, Euratom (1),
ottaa huomioon Euroopan yhteisöjen omien varojen järjestelmästä tehdyn päätöksen 2007/436/EY, Euratom soveltamisesta 22 päivänä toukokuuta 2000 annetun neuvoston asetuksen (EY, Euratom) N:o 1150/2000 (2) ja erityisesti sen 6 artiklan 4 kohdan kolmannen alakohdan ja 17 artiklan 3 ja 5 kohdan,
on kuullut asetuksen (EY, Euratom) N:o 1150/2000 20 artiklalla perustettua omia varoja käsittelevää neuvoa-antavaa komiteaa,
sekä katsoo seuraavaa:
(1)
Komission päätöksessä 97/245/EY, Euratom (3) säädetään malleista, joiden mukaisesti jäsenvaltioiden on laadittava omia varoja koskevasta kirjanpidosta komissiolle annettavat katsaukset.
(2)
Uruguayn kierroksen aikana tehtyjen sopimusten saattaminen osaksi yhteisön lainsäädäntöä on johtanut siihen, että maatalous- ja tullimaksut eivät enää olennaisesti poikkea toisistaan. Päätöksessä 2007/436/EY, Euratom ei myöskään eroteta näitä maksuja toisistaan. Maksuja ei sen vuoksi tulisi enää erottaa toisistaan päätöksen 97/245/EY, Euratom liitteissä I ja III olevissa malleissa.
(3)
Sokerialan yhteisestä markkinajärjestelystä 20 päivänä helmikuuta 2006 annetussa neuvoston asetuksessa (EY) N:o 318/2006 (4) otetaan muiden toimenpiteiden ohella käyttöön tuotantomaksu menojen rahoittamiseksi sekä ylijäämämaksu, jolla on tarkoitus estää ylijäämämäärien kasautuminen. Lisäksi tiettyjen edellytysten täyttyessä peritään kertamaksuja sokerin lisäkiintiöistä ja isoglukoosin täydentävistä kiintiöistä. Koska nämä maksut ovat omia varoja, päätöksen 97/245/EY, Euratom liitteissä I ja III olevia malleja olisi muutettava.
(4)
Olisi myös hyödynnettävä kokemukset, jotka on saatu jäsenvaltioiden laatimien, asetuksen (EY, Euratom) N:o 1150/2000 6 artiklan 3 kohdassa tarkoitettuja kirjanpitotietoja koskevien katsausten toimittamisesta, ja parannettava tähän tarkoitukseen käytettäviä lomakkeita, jotka perustuvat päätöksen 97/245/EY, Euratom liitteissä I ja III oleviin malleihin.
(5)
Päätös 97/245/EY, Euratom käsittää yksityiskohtaiset säännökset komissiolle annettavien ilmoitusten tekemismenettelystä, ja lisäksi siinä luodaan malli, jota on käytettävä ilmoitettaessa asetuksen (EY, Euratom) N:o 1150/2000 17 artiklan 2 kohdassa tarkoitetuista tapauksista.
(6)
Keskeisten tietojen toimittamisesta saatujen kokemusten perusteella on huolehdittava siitä, että komissiolle annetaan kaikki tiedot, jotka se tarvitsee voidakseen tutkia jäsenvaltioiden ilmoittamat tapaukset kaikilta osin.
(7)
Kertomusten toimitustapaa ja tietojen tehokasta hallinnointia on mukautettava vastaamaan tapausten kasvavaa määrää: olisi otettava käyttöön uusi sähköinen hallinnointi- ja tietojärjestelmä, jonka välityksellä jäsenvaltiot lähettävät kertomuksensa sähköisesti tapauksista, joissa määrät on julistettu tai katsottu perimiskelvottomiksi.
(8)
Neuvoston asetuksella (EY, Euratom) N:o 2028/2004 (5) tehtiin asetukseen (EY, Euratom) N:o 1150/2000 tehdyillä muutoksilla muutoksia, jotta erotetaan selvästi toisistaan asetuksen (EY, Euratom) N:o 1150/2000 17 artiklan 3 kohdan kolmannessa alakohdassa tarkoitetut, sellaisia tapauksia koskevat ilmoitukset, joissa vahvistetut saatavat on julistettu tai katsottu perimiskelvottomiksi, sekä asetuksen (EY, Euratom) N:o 1150/2000 17 artiklan 5 kohdassa tarkoitetut vuosittaiset selvitykset. Sen vuoksi on tarpeen antaa yksityiskohtaiset säännökset ilmoituksissa ja selvityksissä käytettävästä lomakkeesta.
(9)
Lisäksi olisi asetettava asianmukaiset määräajat, joista muutettujen katsausten toimittamisen soveltaminen alkaa.
(10)
Sen vuoksi päätöstä 97/245/EY, Euratom olisi muutettava,
ON TEHNYT TÄMÄN PÄÄTÖKSEN:
1 artikla
Muutetaan päätös 97/245/EY, Euratom seuraavasti:
1)
Korvataan 1 artiklan 1 kohdassa ilmaisu ”asetuksen (ETY, Euratom) N:o 1552/89 6 artiklan 3 kohdan a ja b alakohdassa” ilmaisulla ”neuvoston asetuksen (EY, Euratom) N:o 1150/2000 (6) 6 artiklan 4 kohdan ensimmäisen alakohdan a ja b alakohdassa.
2)
Korvataan 2 artiklan 1 kohdassa ilmaisu ”asetuksen (ETY, Euratom) N:o 1552/89 6 artiklan 4 kohdassa” ilmaisulla ”asetuksen (EY, Euratom) N:o 1150/2000 6 artiklan 5 kohdassa”.
3)
Korvataan 3 artikla seuraavasti:
”3 artikla
1. Jäsenvaltioiden on käytettävä liitteessä VI olevaa mallia antaessaan asetuksen (EY, Euratom) N:o 1150/2000 17 artiklan 5 kohdassa tarkoitetun vuosittaisen selvityksen.
2. Jäsenvaltioiden on toimitettava asetuksen (EY, Euratom) N:o 1150/2000 17 artiklan 3 kohdan kolmannessa alakohdassa tarkoitetut ilmoitukset sähköisen hallinnointi- ja tietojärjestelmän välityksellä.
3. Liitteessä VII esitetään asetuksen (EY, Euratom) N:o 1150/2000 17 artiklan 3 kohdan kolmannessa alakohdassa tarkoitettujen ilmoitusten malli.”
4)
Korvataan liite I tämän päätöksen liitteellä I.
5)
Korvataan liite III tämän päätöksen liitteellä II.
6)
Korvataan liite VI tämän päätöksen liitteellä III.
7)
Lisätään tämän päätöksen liitteessä IV esitetty liite VII.
2 artikla
Päätöksen 97/245/EY, Euratom, sellaisena kuin se on muutettuna tällä päätöksellä, liitteissä I ja III olevien mallien mukaisesti laaditut kuukausikatsaukset annetaan ensimmäisen kerran kesäkuulta 2009 ja neljännesvuosikatsaukset vuoden 2009 toiselta neljännekseltä.
3 artikla
Komissio ilmoittaa jäsenvaltioille päivämäärän, josta alkaen niiden on käytettävä sähköistä hallinnointi- ja tietojärjestelmää sekä päätöksen 97/245/EY, Euratom 3 artiklan 2 ja 3 kohdassa, sellaisena kuin se on muutettuna tällä päätöksellä, tarkoitettua mallia.
Siihen saakka jäsenvaltioiden on käytettävä päätöksen 97/245/EY, Euratom, sellaisena kuin se on muutettuna komission päätöksellä 2002/235/EY, Euratom (7), liitteessä VI olevaa mallia.
4 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä toukokuuta 2009.

Labels: 12
15